Datum: 6.5.2011

Zadeva: Informacija o spremembi načina in spremembi višine plačevanja oskrbnih stroškov

Minister za delo , družino in socialne zadeve je dne 13.4.2011 izdal soglasje k cenam, sprejetih na seji Sveta Doma starejših občanov Črnomelj dne 25.2.2011. Soglasje k cenam pomeni, da je povišanje utemeljeno in skladno s [Pravilnikom o metodologiji za oblikovanje cen socialnovarstvenih storitev (Uradni list RS, št. 87/2006, 127/2006, 8/2007, 51/2008)](http://www.mddsz.gov.si/fileadmin/mddsz.gov.si/pageuploads/dokumenti__pdf/p_metod_cene_sociala_npb_51_08.pdf).

Zaradi novega [Pravilnika o standardih in normativih socialnovarstvenih storitev (Uradni list RS, št. 45/2010, 28/2011)](http://www.mddsz.gov.si/fileadmin/mddsz.gov.si/pageuploads/dokumenti__pdf/word/p_standardi_normativi_svs_npb1.doc) je bilo treba vpeljati novo kategorijo oskrbe IV, v katero sodijo osebe z zahtevnejšimi dolgotrajnimi težavami v duševnem zdravju, ki zaradi starostne demence ali sorodnih stanj potrebujejo delno ali popolno osebno pomoč in nadzor. Posledično je bilo potrebno spremeniti tudi Izvedbeni dokument o načinu plačevanja oskrbnih stroškov v Domu starejših občanov Črnomelj (objavljen na <http://www.domcrnomelj.si/sl/ceniki/>).

Zaradi vsega navedenega bo potrebno na novo določiti vse kategorije oskrbe in zaradi sprememb skleniti nove anekse k obstoječim dogovorom. Ves postopek je pod nadzorom socialne inšpekcije in ga mora dom izpeljati skladno s spremenjenimi predpisi.

Nove cene veljajo od 1.3.2011 dalje in znašajo

Cena oskrbe I (dvoposteljna soba) 16,98 €/dan in znaša 9,71 %-no povečanje

Cena oskrbe II 21,73 €/dan in znaša 7,41 %-no povečanje

Cena oskrbe III A 26,48 €/dan in znaša 6,05 %-no povečanje

Cena oskrbe IV (oskrba dementnih oseb) 27,48 €/dan (nova storitev)

Obračun storitev za mesec marec 2011 je bil narejen po novih cenah. Razlika med že obračunanimi storitvami za mesec marec in dejanskim obračunom bo prištet k plačilu oskrbnih stroškov za mesec april 2011.



 mag. Milan Krajnc, univ. dipl. psih

 Višji svetovalec

 Direktor

PRILOGA

**PRIMERJAVA CEN DSO ČRNOMELJ S CENAMI DOMOV V REPUBLIKI SLOVENIJI**

Iz pregleda cen, ki jih je posredovalo Ministrstvo za delo, družino in socialne zadeve je razvidno, da bo od 1.3.2011 dalj na področju cen sledeče stanje:

* povprečna cena oskrbe I v Sloveniji: 18,61 € na dan 567,61 € na mesec
* najvišja cena oskrbe I: 28,89 € na dan 881,15 € na mesec
* najnižja ena oskrbe I: 15,33 € na dan 467,57 € na mesec
* povprečna cena oskrbe IV v Sloveniji: 29,17 € na dan 889,69 € na mesec
* najvišja cena oskrbe IV: 40,61 € na dan 1.238,61 € na mesec
* najnižja ena oskrbe IV: 25,33 € na dan 772,57 € na mesec

Iz navedenega pregleda izhaja, da bo cena oskrbe I v DSO Črnomelj, 9 % nižja od povprečne cene oskrbe v slovenskih domovih in da bo 60 % domov imelo višje cene kot DSO Črnomelj.

Cena oskrbe IV pa bo 6 % nižja od povprečne cene oskrbe IV drugih domov, 71 % domov pa bo imelo višje cene od cene v DSO Črnomelj.